Марий Чодыра

«Марий Чодыра» Кугыжаныш пӱртӱс парк () — Марий Элын кечывалвел-эрвелныже Суас Эл воктене лийын шогышо кугыжаныш парк. Юлсер, Провой, Морко кундемлаште верланен. Йошкар-Ола марте — 60 километр, Юлсер-Ола марте — 30 километрТоралык Яндекс.Карте-влакын ӱзгарыштын полышышт дене висалтын..

1985 ийын идым тылзын 13-шо кечынже негызленытПостановление Совета Министров РСФСР от 13 сентября 1985 г. № 400 «О создании национального парка „Марий Чодра“ в Марийской АССР»..

 Географий 
 Эҥерла 
Парк гоч Элнет тӱҥ эҥер йоген эрта, молышт — Элнет эҥерын эҥерйолжо-влак: Ӱшӱт, Пӧт, Ӱбӧ, Вончо да т. м.

 Ерла 
Марий Чодыра шкенжын ерлаже дене чаплана, нуно чыла — карстовый улыт.

Ерла: Ялчык, Сузак Ер, Кӱчыкъер, Вакшъер, Мушан Ер, Конан Ер, Тот Ер, Шуть Ер, Куж Ер, Йыргеж Ер, Кугу Ер да т. м.

 Флора 
Кушкылышто — иман-лышташан чодырала. Кӱкшака курыкан верлаште ваштаран, пистеран, кожеран тумерла, тӧрверлаште — кожеран, пӱнчеран, пистеран, тумеран, ваштаран, шопкеран, шолеран чодырала, вӱд воктетсе олыклаште — тумерла шаланеныт. Шопкеран, куэран, кожеран пӱнчерла вашлиялтыт. Шудан куп-влак шуко верым налын огытыл. 50 наре кушкыл Марий Эл флорын шуэ видышкыже пура.

 Фауна 
Янлык-влак: пӱчӧ, ур, урымдо, сур мераҥ, йос, коляйос, чодыра пушара, чодыра луй, умдыр (угыч акклиматизироватленыт), вӱдколя. Тугак маска дене пире верештыт. 
Кайык-влак: кӱдыр, сузо, музо, шалеҥге, чывывараш, амырт, пӱркыт, кугылудо, претлудо.

 Каныме верла 
 Ялчык Ер 
Тӱҥ статья: Ялчык Ер

 Кӱчыкъер 
Тӱҥ статья: Кӱчыкъер

 Мушан Ер 
Тӱҥ статья: Мушэҥер ер

 Сузак Ер 
Тӱҥ статья: Сузак Ер

 Ваштаран Курык 
Тыште тыгай лӱман санаторий, Ужар Памаш, Пугачёв Тумо верланеныт.

 Заповедник-влак 
Марий Чодыран касвел-эрвел ужашыже эн чот аралыме территорийыште лийын шога, тушко йолын да керек-могай технике дене пураш лиймашым чарыме. Тушко Шуть Ер да Ӱбӧ эҥерын ужашыже пурат. Куж Ер ден Йыргеж Ер ерла тушко огыт пуро гынат, заповедникым аралыше-влак нунымат эскерен шогат.

 Литератур 
 Постановление Совета Министров РСФСР от 13.09.1985 № 400 «О создании государственного природного национального парка „Марий Чодра“ в Марийской АССР»
 Постановление Совета Министров МАССР от 02.12.1985 № 589 "О создании государственного природного национального парка «Марий Чодра»
 Положение о Государственном учреждении "Национальный парк «Марий Чодра», утвержденное Департаментом охраны окружающей среды и экологической безопасности МПР России 16.05.2001

 Важ-влак 

 Кылвер-влак 
 Официальный сайт национального парка Марий Чодра
 Страница о парке Марий Чодра на сайте санатория «Кленовая Гора»
 Марий Чодра на сайте ООПТ России
 Раздел на сайте zapoved.ru
 Страничка на старом сайте МарГУ
 Страница на оф. сервере Марий Эл
 Характеристика территории национального парка Марий Чодра
 Национальный парк Марий Чодра (Яльчик, Илеть). Любопытная схема.

Категорий:Марий Элын аралыме пӱртӱс территорийже-влак